คือหนูมีอาการบวม แดง แล้วก็มีตุ่มเล็กๆสีขาวตามขนที่งอกออกมาจากอวัยเพศหญิงนะคะ แล้วก็เหม็นแล้วก็คันนะคะ คืออยากจะทราบว่าเป็นอะไรนะคะแล้ววเกิดจากอะไรและวิธีการรักษาคะ ขอบค่ะ(ไม่เคยมีเพศสัมพันธุ์)
สวัสดีค่ะ ตุ่มเล็กๆ สีขาวตามขนที่บริเวณอวัยวะเพศ อาจเป็น1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ มักมีหลายตุ่ม หรืออาจเป็นหัวหนอง ซึ่งจะเห็นเป็นตุ่มสีขาวได้ มักมีอาการเจ็บๆแสบๆหรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น แป้ง โลชั่น น้ำหอม เป็นต้น มักจะมีอาการคันร่วมด้วย3. ก้อนเนื้องอกของชั้นผิวหนังหรือชั้นเนื้อเยื่อใต้ผิวหนังชนิดต่างๆ มักไม่ทำให้เกิดอาการอะไรหากลักษณะน่าจะเป็นรูขุมขนอักเสบ ในเบื้องต้น ให้ฟอกทำความสะอาดด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หากมีอาการคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หลีกเลี่ยงการโกนและถอนขน ไม่ใส่กางเกงในและกางเกงที่รัดแน่นเกินไป แต่หากจำนวนตุ่มมีจำนวนมากขึ้น ไม่หายไป ก็ควรไปพบแพทย์เพื่อตรวจค่ะ